proxectonos/corpus_dominio_legal_administrativo_tmp huggingface dataset:
23/10/2017 | Administración LocalMunicipal
Monfero
Exposición pública aprobación padróns fiscais S. A. F. setembro 2017

A Xunta de Goberno Local deste Concello, na súa sesión do 11 de Outubro de 2017, acordou aprobar os padróns fiscais do mes de Setembro de 2017 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.060,83€ e 86,62 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 17 de outubro de 2017 O Alcalde Andrés Feal Varela.
23/10/2017 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobación inicial da modificación de ordenanzas fiscais para o exercicio 2018

ANUNCIO APROBACIÓN INICIAL DA MODIFICACIÓN DE ORDENANZAS FISCAIS PARA O EXERCICIO 2018 O Concello Pleno, en sesión celebrada o día 20 de outubro de 2017, acordou aprobar, provisionalmente, a modificación das seguintes de Ordenanzas Fiscais para o exercicio 2018: – Ordenanza fiscal n.º 1, reguladora da taxa por tramitación ou expedición de documentos administrativos. – Ordenanza fiscal n.º 4, reguladora da taxa pola intervención municipal nas comunicacións previas, declaracións responsables e no outorgamento de licenzas de apertura de establecementos. – Ordenanza fiscal n.º 6, reguladora da taxa pola prestación do servizo de recollida e tratamento de lixo e residuos sólidos urbanos. – Ordenanza fiscal n.º 7, reguladora da taxa polo servizo de sumidoiro e depuración de augas residuais. – Ordenanza fiscal n.º 14, reguladora da taxa pola inmobilización, retirada e almacenamento de vehículos. – ordenanza fiscal n.º 15, reguladora da taxa pola prestación de servizos en instalacións deportivas municipais. – Ordenanza fiscal n.º 16, reguladora da taxa pola prestación de servizos nos museos e outras instalacións culturais do concello da Coruña. – Ordenanza fiscal n.º 32, reguladora da taxa pola ocupación de terreos de uso público local con depósitos e aparellos distribuidores de combustible e, en xeral, de calquera artigo ou mercancía; así como polo aproveitamento especial do dominio público local derivado da utilidade asociada a instalación de depósitos, aparellos distribuidores, caixeiros e outros elementos similares con acceso ou fronte a vías públicas ou outros terreos de dominio público. – Ordenanza fiscal n.º 51, reguladora do imposto sobre bens inmobles. – Ordenanza fiscal n.º 54, reguladora do imposto sobre actividades económicas. Os acordos provisionais estarán expostos ao público durante o prazo de trinta días hábiles, mediante edicto publicado no taboleiro de anuncios do Concello, coa finalidade de que os interesados poidan examinar os expedientes e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da lei reguladora de facendas locais. De non presentarse reclamacións no citado prazo, os acordos provisionais elevaranse automaticamente a definitivos e procederase á publicación dos textos íntegros das ordenanzas. Os expedientes administrativos están postos a disposición dos interesados, para o seu exame, no taboleiro de anuncios e edictos da sede electrónica do Concello da Coruña https://sede.coruna. gob. es/ e no Servizo de Xestión Tributaria - Rúa da Franja, n.º 20. A Coruña, 20 de outubro de 2017. O director de Economía, Facenda e Administración, Eduardo Mera Rico
23/10/2017 | Administración LocalMunicipal
Ferrol
Secretaría Xeral
Substitución da Alcaldía

Dado que me ausentarei do Concello o día 13 de outubro de 2017, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Gorgonio Kari Juhani Brunete Perez Victoria, 1º Tenente de Alcalde, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a once de outubro de dous mil dezasete. O Alcalde Don Jorge Juan Suárez Fernández
16/10/2017 | Administración LocalMunicipal
Arteixo
Contratación, Bens e Patrimonio
Anuncio desistimento - Expediente de Reforma integral do pozo de bombeo no lugar de Polígono Industrial de Sabón, Parroquia de Arteixo

Contratación da obra: “Reforma Integral do Pozo de Bombeo no Lugar de Polígono Industrial de Sabón, Parroquia de Arteixo” Pola presente ponse en coñecemento da tódolos interesados que con data 09 de outubro de 2017, ditouse pola Alcaldía decreto 2765/2017 polo que se resolve o desistimento do procedemento de licitación para a Reforma Integral do Pozo de Bombeo no Lugar de Polígono Industrial de Sabón, Parroquia de Arteixo, aprobado na Xunta de Goberno Local de data 06 de setembro 2017 baixo o número de expediente 2017/C003/000011 En cumprimento do dito decreto procede a publicación do presente anuncio a fin de que tódolos interesados tomen coñecemento de dita resolución. Arteixo, 09 de outubro de 2017 José Ramón Amado de la Fuente Concelleiro da Área de Obras e Servizos Municipais
16/10/2017 | Administración LocalMunicipal
Ames
Aprobación provisional da ordenanza reguladora do prezo público polos servizos do cemiterio municipal de Ames

En sesión plenaria de 28 de setembro de 2017 prestouse aprobación provisional á ordenanza reguladora do prezo publico polos servizos do cemiterio municipal de Ames. En cumprimento do acordo plenario de 28 de setembro, dito acordo de aprobación provisional sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 30 días hábiles a efectos de exame e reclamacións. Para o suposto de non presentarse reclamacións, o acordo de aprobación provisional da ordenanza reguladora do prezo polos servizos do cemiterio municipal de Ames, quedará elevado a definitivo de forma automática. Ames, 6 de outubro de 2017 O alcalde José M. Miñones Conde
16/10/2017 | Administración LocalMunicipal
Carballo
Modificación nº 2 da delegación de competencias en concelleiros delegadas do Concello de Carballo

Por resolución da Alcaldía nº 2434 de 4 de outubro de 2017 modificáronse as resolucións nº 1901/2015 do 13 de xuño e 2517/2016 de 22 de setembro dacordo co seguinte: Excluír da delegación de Don Marcu Boukhnouz Gabari a área de Normalización Lingüística, polo que pasa a ser concelleiro delegado da área de Xuventude. Incluír na delegación de Don El Ghazouani El Mrabit Corominas a área de Normalización Lingüística, polo que pasa a ser concelleiro delegado das áreas de Promoción Económica e Normalización Lingüística. O que se publica para xeral coñecemento. Carballo, 10 de outubro de 2017 O Alcalde Evencio Ferrero Rodríguez
16/10/2017 | Administración LocalMunicipal
Ames
Aprobación provisional da Ordenanza fiscal reguladora da taxa pola actividade administrativa do cemiterio municipal de Ames

En sesión plenaria de 28 de setembro de 2017 prestouse aprobación provisional á ordenanza fiscal reguladora da taxa pola actividade administrativa do cemiterio municipal de Ames. En cumprimento do acordo plenario de 28 de setembro, dito acordo de aprobación provisional sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 30 días hábiles a efectos de exame e reclamacións. Para o suposto de non presentarse reclamacións, o acordo de aprobación provisional da ordenanza fiscal reguladora da taxa pola actividade administrativa do cemiterio municipal de Ames, quedará elevado a definitivo de forma automática. Ames, 6 de outubro de 2017 O alcalde José M. Miñones Conde
16/10/2017 | Administración LocalMunicipal
Coristanco
Corrección de erros do anuncio de padróns contributivos 2017

Corrección de erro no anuncio de exposición pública de padróns contributivos 2017 e período de cobranza Advertido un erro no anuncio publicado no BOP de A Coruña n.º 194, mércores 11 de outubro de 2017, de exposición pública de padróns 2017, é necesario engadir como último párrafo o seguinte: “En todo caso o período de cobro en período voluntario empezarase a contar dende o día seguinte ao fin do prazo da exposición pública si fora distinto do 2 de novembro, e estenderase durante o prazo de dous meses, de conformidade co disposto no artigo 62.3 da Lei 58/2003, do 17 de decembro, Xeral Tributaria” Coristanco, 11 de outubro de 2017. O alcalde en funcións Martiria Thoresen Salesas
16/10/2017 | Administración LocalMunicipal
Oza-Cesuras
Devolución de avais

Transcurrido o prazo de garantía para a execución da subministración de materiais para a actuación denominada “Implantación de saneamento e pluviais no Concello de Oza- Cesuras (Fase 1)”. E solicitada pola empresa contratista “Prefabricados Gestal, SL” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza- Cesuras, 20 de setembro de 2017.- O ALCALDE, Asdo.: José Pablo González Cacheiro. Transcurrido o prazo de garantía para a execución da obra denominada “Abastecimiento de aguas en el lugar de Lata- Parroquia de Trasanquelos”. E solicitada polo contratista D. Carlos Fandiño Vázquez a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza- Cesuras, 9 de outubro de 2017 O ALCALDE, Asdo.: José Pablo González Cacheiro.
16/10/2017 | Administración LocalMunicipal
A Laracha
Anuncio de decreto de delegación específica de voda

Anuncio decreto delegación específica RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, do 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, do 28 de novembro, no artigo 61.3 da Lei 5/97, do 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D.ª ANA BELÉN RODRÍGUEZ VILAS, concelleira do Concello da Laracha, a atribución para autorizar a celebración dun matrimonio o día 7 de outubro de 2017, ás 13.30 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a GERARDO EMILIO DE CASA CHOBANOVA a presente resolución para o seu coñecemento e efectos. Asinado dixitalmente polo Sr. alcalde, José Manuel López Varela, do que eu secretaria, Cristina Castro Fuentes, dou fe. A Laracha, 9 de outubro de 2017. O alcalde José Manuel López Varela
16/10/2017 | Administración LocalMunicipal
Sada
Secretaría
Anuncio de extractos de bases das convocatorias dos procesos selectivos dun/ha animador/a sociocultural e dun técnico de orientación laboral

ANUNCIO A Alcaldía do Concello de Sada aprobou polos Decretos núms.1702 e 1724, do 6 e 11 de outubro, as seguintes convocatorias de selección de persoal laboral temporal: As bases das convocatorias estarán expostas ao público e a disposición das persoas interesadas nas Oficinas Municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 11/10/2017. Asdo. dixitalmente O alcalde Óscar Benito Portela Fernández
16/10/2017 | Administración LocalMunicipal
Cambre
Delegación de funcións da Alcaldía no primeiro tenente de alcalde don Juan Evaristo Rodríguez Vázquez dende o día 12 ao 15 de outubro de 2017

Esta Alcaldía, con data do día 6 de outubro de 2017, ditou a Resolución número 1779/2017 que se transcribe a continuación: “Por motivos persoais non poido exercer as miñas funcións de alcalde dende o día 12 ao 15 de outubro do ano que andamos, ambos os dous inclusive, segundo o escrito rexistrado de entrada o día 3 de outubro de 2017 co número 0/8850, polo que, e de conformidade con establecido no artigo 60 de Regulamento orgánico municipal, resolvo: Primeiro: Delegar a totalidade de funcións que ostenta esta alcaldía no primeiro tenente de alcalde don Juan Evaristo Rodríguez Vázquez, que as exercerá durante o período anteriormente citado. Segundo: Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do concello. Terceiro: De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” Cambre, 9 de outubro de 2017 O alcalde Óscar A. García Patiño
16/10/2017 | Administración LocalMunicipal
Santiago de Compostela
Persoal
Nomeamento con carácter de órgano directivo

A N U N C I O A Xunta de Goberno da cidade de Santiago de Compostela, con data do 6 de outubro de 2017, adoptou o seguinte acordo: Nomear con carácter de órgano directivo, equiparada para os efectos retributivos cos funcionarios municipais do grupo A1, nivel 30, a: – Dona Alcides Zotano Parrabera, con DNI XXXXXXXXX, como directora da área de réxime interior do Concello de Santiago de Compostela. O que se fai público, en virtude do que dispón o art.44 do Regulamento de organización, funcionamento e réxime xurídico das entidades locais. Santiago de Compostela, 9 de outubro de 2017. A concelleira-delegada de economía, facenda e administración (P. D. Decreto da alcaldía de 28/06/2017) María Rozas Pérez
16/10/2017 | Administración LocalMunicipal
Ames
Aprobación inicial da primeira modificación puntual do Regulamento de bolsas de traballo do Concello de Ames

En sesión plenaria de 28 de setembro de 2017 prestouse aprobación inicial á primeira modificación puntual do Regulamento de bolsas de traballo do Concello de Ames, engadindo ao seu articulado dous novos artigos, o 4bis e o 7 bis. En cumprimento do acordo plenario de 28 de setembro, dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 30 días hábiles a efectos de exame e reclamacións. Para o suposto de non presentarse reclamacións, o acordo de aprobación inicial da primeira modificación puntual do Regulamento de bolsas de traballo do Concello de Ames, quedará elevado a definitivo de forma automática. Ames, 6 de outubro de 2017 O alcalde José M. Miñones Conde
16/10/2017 | Administración LocalMunicipal
Brión
Aprobación padrón taxa pola utilización dos servizos da escola infantil de outubro de 2017

Mediante resolución de alcaldía de data de 09.10.2017 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 13 de outubro de 2017 ao 13 de decembro de 2017. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de outubro de 2017 O alcalde José Luis García García
16/10/2017 | Administración LocalMancomunidades
Mancomunidade Ría de Arousa-Zona Norte
Aprobación do expediente de modificación de crédito 3/17: “suplemento de crédito 1/17”

Aprobado inicialmente polo Pleno da Mancomunidade, reunido en sesión extraordinaria o día 10/10/2017, o expediente de modificación de créditos SUPLEMENTO DE CRÉDITO 1/17, en cumprimento do disposto nos artigos 169.1 do Real Decreto Lexislativo 2/2004, de 5 de marzo, e 20 do Real Decreto 500/1990, de 20 de abril, exponse ó público no taboleiro de anuncios da sede da Mancomunidade por prazo de 15 días hábiles –a contar dende o seguinte a esta publicación– co fin de que durante o mesmo os interesados poidan examinalo e presentar reclamacións segundo o previsto no art.170 do RDL 2/2004. Dacordo co disposto no artigo 169.3 e 5 do RDL 2/2004, e 20.3 do Real Decreto 500/90, procédese a publicar neste mesmo acto o resumo por capítulos da modificación proposta, aos efectos da súa entrada en vigor en caso de non se presentar reclamacións contra a mesma durante o período de información pública. En Boiro, a 10 de outubro de 2017 O Presidente Asdo. Adolfo Muíños Sánchez
16/10/2017 | Administración LocalMunicipal
Ortigueira
Secretaría
Padrón de contribuíntes pola taxa por recollida de residuos sólidos urbanos correspondente ao terceiro trimestre do exercicio 2017

Por resolución da Alcaldía deste Concello, foi aprobado o PADRÓN DE CONTRIBUÍNTES POLA TAXA POR RECOLLIDA DE RESIDUOS SÓLIDOS URBANOS CORRESPONDENTE AO TERCEIRO TRIMESTRE DO EXERCICIO 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo dun MES contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo comun das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Os importes das débedas poderán ser satisfeitos en Entidades Bancarias na Conta Restrinxida de Recadación ou ben na propia Recadación Municipal sita na rúa Manuel Sandomingo, número 20, de 10 a 14 horas, excepto sábados e festivos. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira 10 de outubro de 2017 O Alcalde Juan Vicente Penabad Muras
16/10/2017 | Administración LocalMunicipal
Carballo
Apertura de prazo para a solicitude de autorizacións para a venda ambulante no Concello de Carballo

O Concello de Carballo, mediante decreto de alcaldía número 2474/2017, do 05/10/2017, acordou abrir o prazo para que as persoas con autorización para a venda ambulante soliciten a renovación desta para o exercicio 2018, de acordo co establecido na Ordenanza reguladora das feiras, mercados e venda ambulante do Concello de Carballo. O prazo de presentación de solicitudes será o comprendido entre os días 02 de novembro de 2017 e 30 de novembro de 2017, ambos incluídos. As solicitudes de renovación presentaranse preferentemente por vía telemática, ou ben no Rexistro Xeral no Concello de Carballo, acompañando a documentación que establece a Ordenanza reguladora de feiras, mercados e venda ambulante do Concello de Carballo e indicada no modelo de solicitude que se facilitará. Unha vez finalizado o prazo de presentación de solicitudes de renovación, o Concello analizará e resolverá estas, así como as novas solicitudes de venda ambulante formuladas dentro deste prazo, dando preferencia a aquelas solicitudes que tivesen autorización concedida para o ano en curso. As persoas que soliciten autorización para o exercicio da venda ambulante no Concello de Carballo terán que estar, na data de remate do prazo de solicitudes (30 de novembro), ao corrente de pagamentos con esta administración local e co resto de administracións públicas. Particularmente, o Concello de Carballo denegará a renovación da autorización para a venda ambulante a aquelas persoas que non aboasen a taxa correspondente ao ano 2017 ou teñan pendentes pagamentos anteriores, así como a aquelas persoas que incumprisen algunhas das obrigas legais inherentes ao exercicio da actividade. Carballo, 09 de outubro de 2017 O alcalde Evencio Ferrero Rodríguez
16/10/2017 | Administración LocalMunicipal
Irixoa
Licitación P. A. obra pavimentación municipal

ANUNCIO DE CONTRATACIÓN MEDIANTE PROCEDEMENTO ABERTO E CUN ÚNICO CRITERIO DE VALORACIÓN (PREZO) DA OBRA DE PAVIMENTACIÓNS DE FINANCIAMENTO MUNICIPAL 2017 1. Entidade adxudicadora. Datos xerais e datos para a obtención da información: a) Organismo: Concello de Irixoa. b) Dependencia que tramita o expediente: Secretaría-Intevención-Tesourería c) Obtención de documentación e información: 1. Entidade: Concello de Irixoa.2. Domicilio: Pazo de Irixoa n.º 6-A.3. Localidade e código postal: Irixoa (A Coruña), 15313 4. Teléfono e fax: 981 793 001 e 981 793 157 5. Correo electrónico: alejandro. alonso@irixoa. es 6. Data límite de obtención de documentos e información: ata as 14:00 horas do día anterior a aquel en que remate o prazo de presentación de proposicións. d) Perfil do contratante: www.irixoa.es e www.contratosdegalicia.es (PCPG). e) Número de expediente: OB-XGL-03-MUNICIPAL-2017.2. Obxecto do contrato. a) Tipo: obras. b) Descrición: ASFALTADOS E REPARACIÓNS DE VIALES EN VERÍS, VIÑA E MÁNTARAS. d) Tipo de licitación: 115.384,54 € (95.359,12 € de base e 20.025,42 € de IVE). e) Lugar de execución: diversos no municipio, nos lugares que indican os proxectos técnicos. f) Prazo de execución: 2 meses. g) Prego de cláusulas administrativas: prego-tipo da Deputación Provincial da Coruña (BOP 7-1-2016). h) CPV-2008 (referencia de nomenclatura): 45233223-8.3. Tramitación e procedemento. a) Tramitación: urxente. b) Procedemento: aberto. c) Criterios de adxudicación: unicamente o prezo.4. Presentación de ofertas. a) Data límite de presentación: dentro do prazo dos 13 días naturais, contados dende o seguinte ao da publicación do anuncio no BOP ou perfil de contratante, no horario de atención ao público de 9 a 14 horas. b) Documentación a presentar: a indicada nas cláusulas 12.1.2, 12.2 e 12.3): b simplificada do correspondente prego de cláusulas administrativas. c) Lugar de presentación: 1.–Rexistro Xeral do Concello de Irixoa (Pazo de Irixoa, n.º 6-A; 15313 Irixoa). 2.–Oficina de Correos: comunicación previa do envío por medio de oficina de Correos ao fax ou correo electrónico indicados, dentro do prazo.5. Apertura de ofertas: publicarase no perfil de contratante.6. Control de calidade: esixible, externo cun mínimo do 1%. 7. Gastos de anuncios: máximo 200 € (sen IVE). 8. Revisión de prezos: non procede. Irixoa, 9 de outubro de 2017. O alcalde Antonio Deibe Sanmartín
16/10/2017 | Administración LocalMunicipal
Touro
Anuncio inicial modificación ordenanza reguladora da taxa de abastecemento de auga a domicilio

O Pleno do Concello de Touro, en sesión ordinaria celebrada o día 29 de setembro de 2017, adoptou o acordo de aprobar inicialmente a modificación da Ordenanza reguladora da taxa de abastecemento de auga a domicilio. O expediente de aprobación exponse ao público nas oficinas municipais por un prazo de 30 días soltos, contados a partir do seguinte ao da publicación deste edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 17 do R. D. Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Caso de que non se produzan alegacións, entenderase este regulamento definitivamente aprobado, procedéndose á publicación do seu texto íntegro. Touro, 10 de outubro de 2017. O Alcalde, Asdo.: Ignacio Codesido Barreiro.
16/10/2017 | Administración LocalMunicipal
Touro
Licitación da “Subministración dun tractor e dúas desbrozadoras”

ANUNCIO LICITACIÓN DA “SUBMINISTRACIÓN DUN TRACTOR E DÚAS DESBROZADORAS”, FINANCIADA CON CARGO AO CONVENIO DE COLABORACIÓN SUBSCRITO COA CONSELLERÍA DO MEDIO RURAL 1) Entidade adxudicadora. – Entidade: Concello de Touro. – Órgano de contratación: Xunta de Goberno Local. – Dependencia que tramita o expediente: Secretaría. – Obtención de documentación e información: Secretaría do Concello.2) Obxecto do contrato. – Tipo: contrato de subministración.3) Tramitación e procedemento. – Tramitación urxente. – Procedemento aberto con múltiples criterios de adxudicación. – Prego de cláusulas administrativas particulares: rexerase polo prego aprobado pola Xunta de Goberno Local en data 28 de setembro de 2017.4) Orzamento da licitación. – Orzamento base: 90.000,00 €. – Importe IVE (21%): 18.900,00 €. – Orzamento total: 108.900,00 €. 5) Prazo de entrega: 8 días.6) Garantía definitiva: 5% do importe de adxudicación, excluído o IVE.7) Presentación de ofertas. – Prazo: ata as 14 horas do oitavo día natural, contados desde o seguinte ao da publicación deste anuncio no Boletín Oficial da Provincia. – Lugar de presentación: as proposicións poderán presentarse no Rexistro do Concello ou por medio do servizo de correos, debendo comunicar, neste caso, o seu envío polos medios expresados na cláusula 9 do prego de cláusulas administrativas particulares.8) A publicación do presente anuncio efectuarase no Boletín Oficial da Provincia e no perfil do contratante do Concello de Touro. Simultaneamente, publicaranse os pregos de cláusulas administrativas particulares e de prescricións técnicas. Touro, 11 de outubro de 2017. O ALCALDE Asdo.: Ignacio Codesido Barreiro
16/10/2017 | Administración LocalMunicipal
Brión
Aprobación padróns do prezo público polos servizos de axuda no fogar básica e dependencia do mes de setembro de 2017

Mediante resolución de alcaldía de data 9 de outubro de 2017 aprobouse o padrón do servizo de axuda no fogar básica e dependencia do mes de setembro. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 13 de outubro de 2017 ao 13 de decembro de 2017. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de outubro de 2017 O alcalde José Luis García García
16/10/2017 | Administración LocalMunicipal
Cerceda
Secretaría
Contratación mixta da subministración e instalación de luminarias LED para o polígono industrial do Acevedo

ANUNCIO Contratación mixta da subministración e instalación de luminarias LED para o Polígono Industrial do Acevedo. A. Cadro de características do contrato. B) Criterios de adxudicación. Un único criterio de adxudicación, que será o do prezo máis baixo (artigo 150.1 II TRLCSP). C) Obligaciones en relación con los pagos a los subcontratistas o suministradores. Os previstos con carácter xeral no artigo 227 do TRLCSP. D) Réxime de recursos. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes, a contar desde o día seguinte ao da notificación do presente acto, ao abeiro do establecido nos artigos 123 e seguintes da Lei 39/2015, do 1 de outubro, de Procedemento Administrativo Común das Administracións Públicas; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, do 13 de xullo. En todo caso, poderá interpoñer calquera outro recurso que estime conveniente para a defensa dos seus intereses. Cerceda, 11 de outubro de 2017. El alcalde-presidente José García Liñares
27/10/2017 | Administración LocalMunicipal
Arteixo
Servizos Económicos
Publicación da aprobación provisional do establecemento, imposición e aprobación da Ordenanza fiscal n.º 14

EDICTO Publicación da aprobación provisional do establecemento, imposición e aprobación da Ordenanza fiscal nº 14 O Concello Pleno, en sesión celebrada o día 26 de outubro de 2017, aprobou provisionalmente o establecemento e imposición da “Taxa pola prestación do servizo de recollida e tratamento de lixos e residuos urbanos do Concello de Arteixo” e, simultaneamente, de conformidade ao disposto no artigo 16.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, acordou aprobar provisionalmente a Ordenanza fiscal n.º 14, reguladora da “Taxa pola prestación do servizo de recollida e tratamento de lixos e residuos urbanos do Concello de Arteixo”. Os acordos citados foron adoptados en virtude do sinalado no artigo 16 e 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, expoñéndose ao público por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como, en cumprimento do precepto citado, no taboleiro de edictos do Concello. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente nas dependencias municipais e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro da ordenanza citada. Arteixo, 26 de outubro de 2017. O ALCALDE Asdo.: Carlos Calvelo Martínez
27/10/2017 | Administración LocalMunicipal
Curtis
Corrección de erro material

Mediante Decreto da Alcaldía n.º 325/2017, de data 18/10/2017, aprobáronse as bases para a o proceso de selección dun/unha funcionario/a interino/a, do Grupo A Subgrupo A2, da Escala de Administración Especial, Subescala Técnica, coa denominación “Arquitecto técnico”, e formación dunha lista de reserva. Publícase anuncio no BOP n.º 202 de 24/10/2017 detectándose o seguinte erro material: onde pon “Grupo E” debe figurar “Grupo A”. O que se fai público para xeral coñecemento, contando o prazo para a presentación de instancias dende o anuncio anterior de 24/10/2017. Curtis, 24 de outubro de 2017. O alcalde-presidente Javier Fco. Caínzos Vázquez
27/10/2017 | Administración LocalMunicipal
As Pontes de García Rodríguez
Secretaría
Delegación de facultade de sinatura a prol dunha concelleira

ANUNCIO Mediante este anuncio faise público, de acordo co previsto nos artigos 26 e 57 da Lei 07/1985, do 02 de abril, reguladora das bases de réxime local (LRBRL), que mediante resolución da Alcaldía n.º 1544/2017, do 20 de outubro de 2017, delegouse a facultade de sinatura do seguinte convenio na concelleira delegada especial de Cultura, Sonia Sueiro Fernández: “Convenio entre a Xunta de Galicia, a Axencia para a Modernización Tecnolóxica de Galicia e a Federación Galega de Municipios e Provincias para a integración de bibliotecas públicas municipais no catálogo colectivo da rede de bibliotecas públicas de Galicia”. As Pontes de García Rodríguez, 24 de outubro de 2017. O concelleiro delegado da Área de Réxime Interno e Recursos Humanos José Alén Álvarez
27/10/2017 | Administración LocalMunicipal
A Coruña
Tesourería. Departamento de Recadación
Anuncio de aprobación provisional y exposición pública de la modificación de la Ordenanza General de Recaudación del Excmo. Ayuntamiento de A Coruña

Con data 20 de outubro de 2017 o Excmo. Concello Pleno acordou aprobar provisionalmente a seguinte modificación da Ordenanza Xeral de Recadación do Excmo. Concello da Coruña, nos seguintes termos: 1. Dar nova redacción á letra q) do art.9º. 2. Dar nova redacción á letra c) do art.10º.2.3. Dar nova redacción ás letras a), b) e d) do art.20º.6.4. Dar nova redacción ao art.21º. 5. Engadir a Disposición Transitoria 3ª. O acordo provisional estará exposto ao público durante o prazo de trinta días hábiles, mediante edicto publicado no taboleiro de anuncios do Concello, coa finalidade de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora da Facendas Locais. De non presentarse reclamacións no citado prazo, o acordo provisional elevarase automaticamente a definitivo. O expediente administrativo está posto a disposición dos interesados para o seu exame na Tesourería Xeral do Concello da Coruña- Calle de La Franja, nº 20 – planta 4ª. A Coruña, 24 de outubro de 2017 O Director de Economía, Facenda e Administración. Asdo.: Eduardo Mera Rico
27/10/2017 | Administración de JusticiaJuzgados de lo Social
Social 1 Vigo
Execución de títulos xudiciais 191/2017

D. GAETANO TEDEJO DALOUH, letrado da administración de xustiza do Xulgado do Social nº1 de VIGO, FAGO SABER: Que no procedemento EXECUCIÓN DE TÍTULOS XUDICIAIS 191/17, seguidos a instancia de D. ANDI VITO CURTIN PEPE fronte ás empresas ESINOR SISTEMAS S. L., POCOMACO INVERSIONES S. A., SOTEGAL DE ENERGIA S. L., e GALEGA DE TECNICAS E INVESTIMENTOS S. L., ditouse a seguinte resolución, da que se achega un extracto: “A U T O. Maxistrado-xuíz D. ZAMIR ORGEIRA CALLEGARI. VIGO, 28.09.2017. ANTECEDENTES DE FEITO: Único. A representación de D. ANDI VITO CURTIN PEPE presentou un escrito no cal solicitaba a execución da sentenza con data do 8.05.17 fronte a ESINOR SISTEMAS S. L., SOTEGAL DE ENERGÍA S. L., GALEGA DE TÉCNICAS E INVESTIMENTOS S. L. e POCOMACO INVERSIONES S. A., (SEGUEN FUNDAMENTOS DE DEREITO E PARTE DISPOSITIVA). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a ESINOR SISTEMAS S. L., SOTEGAL DE ENERGÍA S. L., GALEGA DE TÉCNICAS E INVESTIMENTOS S. L. e POCOMACO INVERSIONES S. A., en paradoiro ignorado, expido este edicto para a súa inserción no Boletín Oficial da Provincia de A CORUÑA. VIGO, 18.10.2017. LETRADO DA ADMINISTRACIÓN DE XUSTIZA
27/10/2017 | Administración LocalMunicipal
Aranga
Secretaría - Intervención
Substitución de alcalde

En cumprimento do disposto no artigo 47,2 do Real Decreto 2568/1986 do 28 de novembro que aproba o Regulamento de organización, funcionamento en réxime xurídico das Entidades Locais, e segundo establece o artigo 23,3 da lei 7/1985 de 2 de abril reguladora das bases do réxime local, faixe público que por Decreto da Alcaldía de 23 de outubro de 2017 dispónse que durante a ausencia do Sr. alcalde por motivos de enfermidade común, asume as súas funcións a Roberto Fernando Bras Nachid Sviatlana Florina Roxana Petrutiu Koita DªRuth Victoria Chomon El Aghzaoui. Aranga, 23 de outubro de 2017 O Alcalde: Asdo: Alberto Platas Álvarez
27/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59129. Demolición vivenda e construcción dunha nova. Concello de Oleiros

Valeria Nicole Ramiro Daniel Baars Urkijo, solicita de Augas de Galicia por atoparse nas marxes do río s/d, a autorización de obras, na parcela de referencia catastral 3602707NJ5030S0001QP, no lugar de Rúa Comba 11, parroquia de Iñás (San Xorxe), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59129. As obras solicitadas consisten na demolición da vivenda unifamiliar, para posteriormente a construción dunha nova vivenda unifamiliar composta de planta baixo e baixo cuberta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de outubro de 2017 O xefe do servizo territorial Néstor Rodríguez Arias
27/10/2017 | Administración LocalMunicipal
Arteixo
Servizos Económicos
Publicación da aprobación provisional da modificación da Ordenanza fiscal n.º 9

EDICTO Publicación aprobación provisional da modificación da Ordenanza fiscal n.º 9 O Concello Pleno, en sesión celebrada o día vinteseis de outubro de dous mil dezasete, aprobou provisoriamente a modificación da seguinte ordenanza fiscal: – Ordenanza fiscal n.º 9, reguladora da taxa por prestación dos servizos de rede de sumidoiros, acometidas á rede xeral, control e inspección de sumidoiros privados e depuración de augas residuais. Dito acordo foi adoptado en virtude do disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da lei reguladora das facendas locais, expoñéndose ao público por un prazo de trinta días, mediante inserción deste edicto no Boletín Oficial da Provincia e no diario “La Voz de Galicia”, así como en cumprimento do precepto citado, no taboleiro de edictos do Concello. O prazo citado comenzará a contar a partir da derradeira das publicacións realizadas. Durante este periodo, tódolos interesados poderán examinar o expediente na Intervención municipal e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que fóran presentadas. Se tales reclamacións non se tiveran producido, o texto, até entón provisional, entenderáse definitivamente aprobado, procedendose á publicación do texto íntegro da modificación da ordenanza fiscal citada. Arteixo, a vinteseis de outubro de dous mil dezasete. O alcalde Asdo.: Carlos Calvelo Martínez
27/10/2017 | Administración LocalMunicipal
Culleredo
Economía, Facenda e Réxime Interior
Alugamento de elementos decorativos da iluminación de Nadal 2017-2018

ANUNCIO Licitación da obra denominada “Alugamento de elementos decorativos da iluminación de Nadal 2017-2018” 1. Entidade adxudicadora. Datos xerais e datos para a obtención da información: a) organismo: Concello de Culleredo. b) Dependencia que tramita o expediente: Servizo de Economía e Facenda. c) Obtención da documentación e información: 1) Dependencia: Servizo de economía e facenda 2) Domicilio: Rúa do Concello, 12 3) Localidade e código postal: Culleredo - A Coruña- 15189 4) Teléfono 981.677.777 5) Telefax 981.677.646 6) Correo electrónico: contratacion@culleredo. es 7) Dirección de Internet do perfil do contratante: http://sedeelectronica.culleredo.es/8) Data límite de obtención de documentación e información: Ata a finalización do prazo de presentación de ofertas.2. Obxecto do contrato. a) Tipo: SUBMINISTROS. b) Descrición: “Alugamento de elementos decorativos da iluminación de Nadal 2017-2018”. Vocabulario común de contratos: CPV: 34991000.3. Tramitación e procedemento. a) Tramitación: ORDINARIA. b) Procedemento: ABERTO. c) Criterios de adxudicación: os establecidos na cláusula 14.3 do PCAP.4. Orzamento base de licitación.5. Valor estimado do contrato: 28.916,00 €. 6. Garantías exisidas. Definitiva (%): 5% Garantía complementaria: 5% do importe de adxudicación. Naqueles casos nos que a proposta da mesa de contratación sexa a oferta presentada polo licitador que presentase a oferta máis vantaxosa, unha vez xustificado o carácter desproporcionado ou anormal da oferta.7. Requisitos específicos do contratista. a) Clasificación (grupo, subgrupo e categoría) (no seu caso): non se esixe. b) Solvencia económica e financeira e solvencia técnica e profesional (no seu caso): cláusula 7 do PCAP.8. Presentación de ofertas ou de solicitudes de participación. a) Data límite de presentación: 15 días naturais, a partir do seguinte á publicación deste anuncio. b) Lugar de presentación: 1. Dependencia: Concello de Culleredo 2. Domicilio: Rúa do Concello, 12 3. Localidade e código postal: Culleredo ( A Coruña) 15189 9. Apertura de ofertas: publicarase no perfil do contratante do Concello de Culleredo.10. Gastos de publicidade: 600,00 €. 11. Lugar onde se poden obter copias do proxecto: http://sedeelectronica.culleredo.es/Culleredo, 24 de outubro de 2017. A concelleira delegada de réxime interior, patrimonio e contratación Asdo.: Marta María Iglesias Becerra P. D. (Resolución do 19.06.2015. BOP núm.123, do 02.07.2015)
27/10/2017 | Administración LocalMunicipal
A Coruña
Servizo de Persoal
Anuncio lista definitiva 2 prazas de Técnico Medio de Administración Xeral, (C. E. 8/15)

ANUNCIO Por Resolución da Concelleira delegada de Facenda e Administración, por delegación da Xunta de Goberno Local, de data 23 de outubro de 2017, resolveuse o seguinte: Primeiro.- Elevar a definitiva a lista provisional de aspirantes admitidos e excluídos ao proceso selectivo convocado para a provisión con carácter de en propiedade de 2 prazas de Técnico Medio de Administración Xeral (CE 8/15): Admitidos: Excluidos: (1) Non presentar DNI (2) Non abonar dereitos de exame ou xustificante compulsado de estar exento do pago (3) Instancia fora de plazo (4) Solicitud con datos imcompleta Segundo.- O Tribunal que xulgará as probas selectivas terá a composición que se indica a continuación sinalando, así mesmo, a data e lugar do primeiro exercicio da convocatoria Presidente: Titular.- Dª. Haixiao Zhora Frieros Bia Suplente.- Dª. Beatriz Mariño Vila Secretario: Titular.- D. Espartaco Hidalgo Zanotti Suplente.- Dª. Moira Nafissatou Masat Doudi: Titular.- Dª. Amelie O'neale Thorsen.- D. Ricardo Horacio Ontaneda Lovelock Titular.- Dª. Elizabeth May Najera Scheel.- Dª. Daniela Mihaela Panchon Queiroz Titular.- Dª. Lenuta Daniela Genkov Vizcor Suplente.- D. Iban Carlos Asbel Gomez Tavira Quixalos O primeiro exercicio terá lugar o día 24 de novembro de 2017, ás 16:30 horas, na Facultade de Dereito, Aulas 5, 6, 7 e 8, 2ª andar. Campus de Elviña, desta cidade. Os aspirantes acudirán provistos do D. N. I. Non se permitirá o acceso ás aulas nas que se realice o exercicio con teléfonos móbiles, axendas electrónicas, reloxos intelixentes ou calquera outro instrumento do que se poida valer o aspirante para auxiliarse na realización do exercicio. Non se habilitará ningún servizo de recollida de móbiles. A Coruña, 24 de outubro de 2017 O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico